દિલ્હીના ભયજનક હવા પ્રદૂષણ પછી અમદાવાદમાં પણ હવાનું પ્રદૂષણ ભયજનક સ્તરે પહોંચ્યું છે. ઇન્ડિયન ઇન્સ્ટીટ્યૂટ ઓફ પબ્લિક હેલ્થના સહયોગથી જાહેર કરાયેલી એક ઇન્ડેક્સ મુજબ બુધવારે અને ગુરુવારે અમદાવાદમાં ભયજનક હવા પ્રદૂષણ જોવા મળશે. માટે બાળકો અને વૃદ્ધોને બે દિવસ માટે ઘરે જ રહેવાની સલાહ આપવામાં આવી છે. ઉલ્લેખનીય છે કે અમદાવાદમાં ઠંડી વધતા ધુમ્મસ જેવું વાતાવરણ ઊભું થયું છે જેણે અમદાવાદમાં હવાનું સ્તર બગાડ્યું છે. ખાસ કરીને જે લોકોને શ્વસનતંત્રની બિમારી જેમ કે અસ્થમા હોય તેમણે અને હદય રોગની બિમારી વાળા લોકોએ આ હવાથી દૂર રહેવાનું સૂચન કરવામાં આવ્યું છે. વધુમાં ખુલ્લામાં તમે માસ્ક પહેરીને પણ જઇ શકો છો. આ મામલે અમદાવાદ મ્યુનિ. પણ લોકોને ખાસ અપીલ કરી છે.